Document ID: 32008R0467

KOMMISSIONENS FORORDNING (EF) Nr. 467/2008
af 28. maj 2008
om ændring af forordning (EF) nr. 2535/2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 26, stk. 3, og artikel 29, stk. 1, og
ud fra følgende betragtninger:
(1)
Artikel 4 i Rådets forordning (EF) nr. 55/2008 af 21. januar 2008 om indførelse af autonome handelspræferencer for Republikken Moldova samt om ændring af forordning (EF) nr. 980/2005 og Kommissionens afgørelse 2005/924/EF (2) fastsætter et toldkontingent for mejeriprodukter. Dette toldkontingent bør forvaltes i overensstemmelse med Kommissionens forordning (EF) nr. 2535/2001 (3).
(2)
Artikel 26 i Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (4) har ophævet Rådets forordning (EF) nr. 2286/2002 af 10. december 2002 om ordninger for landbrugsprodukter og varer fremstillet af landbrugsprodukter med oprindelse i AVS-staterne og om ophævelse af forordning (EF) nr. 1706/98 (5). Der bør foretages de relevante ændringer i forordning (EF) nr. 2535/2001.
(3)
Den aftale om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side, der blev godkendt ved Rådets afgørelse af 2004/441/EF (6) trådte i kraft den 1. maj 2004. Ifølge aftalen skal begge parter åbne ostekontingenterne på årsbasis. I forbindelse med forhandlingerne om øget liberalisering af handelen med oste mellem Det Europæiske Fællesskab og Sydafrika er det blevet aftalt, at begge parter forvalter disse ostekontingenter på årsbasis efter »først til mølle«-princippet, jf. bestemmelserne i artikel 308a og 308b og artikel 308c, stk. 1, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (7)
(4)
Forordning (EF) nr. 2535/2001 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 2535/2001 foretages følgende ændringer:
1)
I artikel 5 foretages følgende ændringer:
a)
litra c) og e) udgår
b)
følgende litra j) tilføjes:
»j)
kontingent nr. 09.4210, der er fastsat i bilag I til Rådets forordning (EF) nr. 55/2008 (8)
2)
Artikel 13, stk. 2, affattes således:
»2. Licensansøgningen omfatter mindst 10 tons og højst den mængde, der er fastsat for den i artikel 6 omhandlede halvårsperiode.
For de kontingenter, der er nævnt i artikel 5, litra a), omfatter licensansøgningen dog højst 10 % af den disponible mængde.«
3)
I artikel 19 foretages følgende ændringer:
a)
litra b) og d) udgår
b)
følgende litra i) tilføjes:
»i)
de bestemmelser, der henvises til i artikel 2, stk. 1, litra a), i forordning (EF) nr. 55/2008.«
4)
I artikel 19a foretages følgende ændringer:
a)
stk. 1 affattes således:
»1. Artikel 308a, artikel 308b og artikel 308c, stk. 1, i forordning (EØF) nr. 2454/93 gælder for de kontingenter, der figurerer i bilag VIIa, og som er fastsat i:
a)
Rådets forordning (EF) nr. 312/2003 (9)
b)
Rådets forordning (EF) nr. 747/2001 (10)
c)
liste 4 i bilag IV til aftalen om handel, udvikling og samarbejde med Sydafrika (11).
b)
stk. 4 affattes således:
»4. Anvendelsen af den nedsatte toldsats er betinget af, at der fremlægges det bevis for oprindelse, der er udstedt i henhold til:
a)
bilag III til aftalen med Chile
b)
protokol 4 til aftalen med Israel
c)
protokol 1 til aftalen med Sydafrika (12)
5)
I artikel 20, stk. 1, udgår litra a).
6)
I artikel 22 udgår litra a).
7)
I bilag I foretages følgende ændringer:
a)
Del I.C og I.E udgår.
b)
Teksten i bilag I til denne forordning tilføjes som del I.J.
8)
I bilag II udgår del A.
9)
I bilag VIIa tilføjes teksten i bilag II til denne forordning som del 3.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. juni 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. maj 2008.

Labels: 3
17
5
15